CELEX: 62012CA0244
Language: et
Date: 2013-03-21 00:00:00
Title: Kohtuasi C-244/12: Euroopa Kohtu (viies koda) 21. märtsi 2013 . aasta otsus (Verwaltungsgerichtshof (Austria) eelotsusetaotlus) — Salzburger Flughafen GmbH versus Umweltsenat (Teatavate projektide keskkonnamõju hindamine — Direktiiv 85/337/EMÜ — Artikli 2 lõige 1 ja artikli 4 lõige 2 — II lisas nimetatud projektid — Lennuvälja taristu laiendustööd — Uurimine künniste või tingimuste alusel — Artikli 4 lõige 3 — Valikutingimused — III lisa punkti 2 alapunkt g — Tiheda asustusega alad)

1.6.2013   
            
            
               ET
            
            
               Euroopa Liidu Teataja
            
            
               C 156/15
            
         Euroopa Kohtu (viies koda) 21. märtsi 2013. aasta otsus (Verwaltungsgerichtshof (Austria) eelotsusetaotlus) — Salzburger Flughafen GmbH versus Umweltsenat
   (Kohtuasi C-244/12) (1)
   
   (Teatavate projektide keskkonnamõju hindamine - Direktiiv 85/337/EMÜ - Artikli 2 lõige 1 ja artikli 4 lõige 2 - II lisas nimetatud projektid - Lennuvälja taristu laiendustööd - Uurimine künniste või tingimuste alusel - Artikli 4 lõige 3 - Valikutingimused - III lisa punkti 2 alapunkt g - Tiheda asustusega alad)
   2013/C 156/23
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Hageja: Salzburger Flughafen GmbH
   
      Kostja: Umweltsenat
   
      Menetluses osalesid: Landesumweltanwaltschaft Salzburg, Bundesministerin für Verkehr, Innovation und Technologie
   
      Ese
   
   Eelotsusetaotlus — Verwaltungsgerichtshof — Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/1, lk 248), mida on muudetud nõukogu 3. märtsi 1997. aasta direktiiviga 97/11/EÜ (EÜT L 73, lk 5; ELT eriväljaanne 15/3, lk 151), tõlgendamine — Projektid, mida on võimalik hinnata — Lennuvälja laiendamine — Liikmesriigi õigusnormid, mis näevad ette sellise projekti keskkonnamõju hindamise üksnes juhul, kui lendude arv suureneb vähemalt 20 000 lennu võrra aastas
   
      Resolutsioon
   
   
               1.
            
            
               Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta, muudetud nõukogu 3. märtsi 1997. aasta direktiiviga 97/11/EÜ, artikli 2 lõikega 1, artikli 4 lõike 2 punktiga b ja artikli 4 lõikega 3 on vastuolus niisugused siseriiklikud õigusnormid, mille kohaselt hinnatakse nimetatud direktiivi II lisaga hõlmatud lennuvälja taristu ümberehitustööde projektide keskkonnamõju üksnes juhul, kui nimetatud tööde tulemusel on oodata lendude arvu suurenemist vähemalt 20 000 võrra aastas.
            
         
               2.
            
            
               Juhul kui liikmesriik kehtestab direktiivi 85/337, muudetud direktiiviga 97/11, artikli 4 lõike 2 punkti b alusel selle direktiivi II lisaga hõlmatud projektide jaoks nii nagu põhikohtuasjas künnise, mis ei ole kooskõlas selle direktiivi artikli 2 lõikes 1 ja artikli 4 lõikes 3 ette nähtud kohustusega, omandavad kõnealuse direktiivi artikli 2 lõike 1, artikli 4 lõike 2 punkti a ning artikli 4 lõike 3 sätted vahetu õigusmõju, mis tähendab, et liikmesriigi pädevad ametiasutused peavad tagama, et kõigepealt uuritaks, kas asjaomastel projektidel võib olla oluline keskkonnamõju, ning jaatava vastuse korral viidaks läbi nende keskkonnamõju hindamine.
            
         
      (1)  ELT C 235, 4.8.2012.